Data eta lekua:

**BILDURIK**

**ALDE BATETIK**: ………….jn./and., [adinduna](http://hiztegia.doc#adinduna), helbidea ………………………………………. duena, eta NA …………….. zk. duena.

**ETA BESTETIK** : …………….. jn./and., [adinduna](http://hiztegia.doc#adinduna), helbidea ……………………………. duena, eta NA …………… zk. Duena.

Bi aldeek behar besteko lege ahalmena aitortzen diote elkarri errentamendu kontratu hau emateko, eta [aurretiaz](http://hiztegia.doc#aurretiaz) honako [aurrekari](http://hiztegia.doc#aurrekari) hauek formulatzen dituzte:

**AURREKARIAK**

I.- ………………. jauna/andrea ……………………………………… helbidean dagoen merkataritza lokalaren jabea da.

II. ………………. jaunak/andreak lehenengo aurrekarian deskribatutako lokala errentan hartu nahi du eta, ados jarri direlarik, errentamendu kontratua [hitzartu dute](http://hiztegia.doc#hitzartu), eta honako klausula hauen arabera [gauzatzen dute](http://hiztegia.doc#gauzatu):

**KLAUSULAK**

**LEHENENGOA**.- ………………………. jaunak/andreak kontratu honen lehenengo aurrekarian deskribatutako lokala errentan ematen dio ………………….. jaunari/andreari, eta azken horrek onartu egiten du.

**BIGARRENA**.- Errentan emandako lokala soilik ………………… zerbitzuak emateko erabiliko da. Alde [errentatzaileak](about:blank)[berariazko baimenik](http://hiztegia.doc#berariazko_baimena) eman ezean, [alde errentariak](http://hiztegia.doc#errentaria) ezingo du hitzartutako erabilera aldatu, ezta xedatutakoa ez den bestelako negoziorik edo jarduerarik instalatu ere.

**HIRUGARRENA**.- Hileko errenta **( …. € ) …………..** EURO izatea adostu da, BEZik gabe, eta aurreratutako [hileroko saritan](http://hiztegia.doc#hileroko_saria) ordainduko da, hil bakoitzaren lehenengo bost egunen barruan, errentatzailearen egoitzan edo horretarako izendatzen den kontu korrontean.

Aipatutako errenta urtero berrikusiko da, errentamendua hasten denetik eta, ondorioz, handitu edo murriztu egingo da, KPIaren arabera.

**LAUGARRENA**.- Errentamendu kontratu honek ………. URTE [iraungo](http://hiztegia.doc#iraun) du, dataren egunetik kontatzen hasita, hau da, 20….ko ……..(-a)ren ….era arte.

Alde errentariak aurreko klausulan zehaztutako dataren aurretik kontratua [baliogabetzat jo](http://hiztegia.doc#baliogabetzat_jo) ahal izango du, betiere errentatzaileari lehenago jakinarazten badio, gutxienez bi hilabeteko epearekin, eta hori gertatzen bada kontratua [aurre-abisuaren](http://hiztegia.doc#aurre_abisua) egunetik kontatzen hasita igarotako hilabete natural oso baten azken egunean joko da amaitutzat, betiere errentan hartutako lokala egun horretarako egiazki hustu bada eta errentatzaileari giltzak ematen bazaizkio.

**BOSGARRENA**.- Argindar, ur, zabor, telefono eta abarren gastuak, eta hornikuntza horiei dagozkien kontagailuen eta behar diren instalazioen gastu guztiak errentariaren kontura izango dira.

Halaber, errentariaren kontura izango dira errentan hartutako lokalean gauzatzen den jardueraren gaineko zergak, kontribuzioak, [arielak](http://hiztegia.doc#ariel), kuotak eta abar, baita jarduera horren ondorioz lokalari ezartzen zaizkionak ere.

Lokalaren titularitate soilagatik elementu komunetan parte hartzetik ondorioztatzen diren gastu fiskalak eta bestelakoak, berriz, errentatzailearen kontura izango dira.

**SEIGARRENA**.- Errentariak erantzukizun orotatik libratzen du jabea gauzetan edo pertsonengan sor daitezkeen kalteei dagokienez, errentan hartutako lokalean garatzen den jardueraren ondorio zuzena izan ala ez.

**ZAZPIGARRENA**.- Errentatzaileak ez du erantzungo errentariari ustekabean edo halabeharrez gerta dakiokeen edozein kalterengatik, horien barruan daudelarik hezetasunak, ur ihesak, gainezka egite edo uholdeak, zirkuitu laburrak, elementuak askatzea, denboraren poderioz instalazioetan ager daitezkeen akatsak eta abar, eta errentariak arrisku horiek estaltzeko dagokion asegurua izenpetu beharko du.

Halaber, jabeak ez du inolako [erantzukizunik](http://hiztegia.doc#erantzukizuna) bereganatzen lokalaren segurtasunari dagokionez ezta bertan pertsonei edo gauzei gerta dakizkiekeen kalteei dagokienez ere, sua, lapurreta, ebasketa eta antzeko egoerak gertatuz gero.

**ZORTZIGARRENA**.-Edozein obra egiteko alde errentatzailearen baimen idatzia beharko da, eta baimen horrekin egiten diren obrak jabetzaren onurarako geratuko dira, eta errentariak ezingo du kontzeptu horregatik diru kopururik eskatu.

**BEDERATZIGARRENA**.- Errentariak ezingo du kontratu honetatik [ondorioztatzen](http://hiztegia.doc#ondorioztatu) diren eskubideak eta betebeharrak [azpi errentatu](http://hiztegia.doc#azpierrentatu), laga edo eskualdatu, ez osorik ez zati batean.

**HAMARGARRENA**.-Errentariak konpromisoa hartzen du lokala errentan hartu duen bezain egoera onean itzultzeko, eta lokalean egin ditzakeen kalteen ondorioz sortutako gastuak bere kontura izango dira.

**HAMAIKAGARRENA**.- Kontratu hau ematetik sortzen diren gastu eta zerga guztiak alde errentatzaileak ordainduko ditu.

**HAMABIGARRENA.-** Beste [edozein barrutiri berariaz uko eginda](http://hiztegia.doc#norbere_barrutiari_uko_eginda), alde kontratatzaile biak Donostiako Epaitegien eta Auzitegien menpe jartzen dira, kontratu honetan onartutako obligazioak ematetik eta interpretatzetik ondoriozta daitezkeen gai guztietarako.

Eta adostasunaren froga gisa, aldeek agiri hau izenpetzen dute, bi kopiatan eta ondorio bakarrarekin, hasieran adierazitako lekuan eta datan.

**ALDE ERRENTATZAILEA**  **ALDE ERRENTARIA**